CELEX: 32015R0813
Language: hu
Date: 2015-05-26 00:00:00
Title: A Tanács (EU) 2015/813 rendelete (2015. május 26.) a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról

27.5.2015   
            
            
               HU
            
            
               Az Európai Unió Hivatalos Lapja
            
            
               L 129/1
            
         A TANÁCS (EU) 2015/813 RENDELETE
   (2015. május 26.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a líbiai helyzetre tekintettel hozott korlátozó intézkedésekről szóló, 2011. február 28-i 2011/137/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 204/2011/EU tanácsi rendelet (2) végrehajtja a 2011/137/KKBP határozatban előírt intézkedéseket.
            
         
               (2)
            
            
               Az Egyesült Nemzetek Biztonsági Tanácsa 2015. március 27-én elfogadta a 2213 (2015) sz. ENSZ BT-határozatot, amely egyebek mellett módosította az utazási korlátozások és vagyoni eszközök befagyasztása céljából történő jegyzékbe vétel kritériumait.
            
         
               (3)
            
            
               A Biztonsági Tanácsnak az 1970 (2011) sz. ENSZ BT-határozat alapján létrehozott bizottsága naprakésszé tette az utazási korlátozások hatálya és a vagyoni eszközök befagyasztására irányuló intézkedések hatálya alá tartozó személyek és szervezetek jegyzékét, többek között az azokra a szervezetekre vonatkozó információk részletezése által, amelyek 2011. szeptember 16-án befagyasztott vagyoni eszközei továbbra is befagyasztva maradnak.
            
         
               (4)
            
            
               2015. május 26-án a (KKBP) 2015/818 határozat (3) módosította a 2011/137/KKBP tanácsi határozatot az ENSZ BT 2213 (2015) sz. határozatával elfogadott intézkedések végrehajtása érdekében, valamint azzal a céllal, hogy biztosítsák a 2213 (2015) sz. ENSZ BT-határozatban meghatározott, a vagyoni eszközök befagyasztására vonatkozó intézkedések alkalmazását azokra a személyekre és szervezetekre is, akik vagy amelyek nem tartoznak a 2011/137/KKBP határozat I., III. vagy VII. mellékletének hatálya alá. A Tanács továbbá – összhangban a (KKBP) 2015/818 tanácsi határozat (7)–(12) preambulumbekezdésében szereplő pontosításokkal – módosította az utazási korlátozásoknak és a vagyoni eszközök befagyasztására irányuló intézkedéseknek a 2011/137/KKBP határozat II. és IV. mellékletében felsorolt személyekre, szervezetekre és szervekre való alkalmazására vonatkozó kritériumokat.
            
         
               (5)
            
            
               Ez az intézkedés az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (6)
            
            
               A 204/2011/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 204/2011/EU rendelet a következőképpen módosul:
   
               1.
            
            
               Az 5. cikk (4) bekezdésének helyébe a következő szöveg lép:
               „(4)   A 2011. szeptember 16-án a VI. mellékletben felsorolt szervezetekhez tartozó, ezek tulajdonában lévő, vagy ezek által birtokolt vagy ellenőrzött, az említett napon Líbia területén kívül található valamennyi pénzeszközt és gazdasági erőforrást befagyasztva kell tartani”.
         
               2.
            
            
               A 6. cikk helyébe a következő szöveg lép:
               „6. cikk
               (1)   A II. melléklet tartalmazza az Egyesült Nemzetek Biztonsági Tanácsa vagy a szankcióbizottság által az 1970 (2011) sz. ENSZ BT-határozat 22. pontjával, az 1973 (2011) sz. ENSZ BT-határozat 19., 22. vagy 23. pontjával, a 2174 (2014) sz. ENSZ BT-határozat 4. pontjával, illetve a 2213 (2015) sz. ENSZ BT-határozat 11. pontjával összhangban jegyzékbe vett természetes vagy jogi személyeket, szervezeteket és szerveket.
               (2)   A III. melléklet tartalmazza a II. mellékletben nem szereplő azon természetes vagy jogi személyeket, szervezeteket és szerveket,
               
                           a)
                        
                        
                           akik vagy amelyek részt vettek vagy bűnrészesként közreműködtek az emberi jogok líbiai személyek ellen irányuló súlyos megsértése elkövetésének elrendelésében, ellenőrzésében vagy más módon történő irányításában, többek között civil lakosságot és létesítményeket érő, légi bombázást is magában foglaló, nemzetközi jogot sértő támadások megtervezésében, parancsba adásában, elrendelésében vagy végrehajtásában való részvétel vagy bűnrészesség által;
                        
                     
                           b)
                        
                        
                           akik vagy amelyek megsértették az 1970 (2011), az 1973 (2011) sz. ENSZ BT-határozat vagy e rendelet rendelkezéseit vagy ilyen jogsértésben részt vettek;
                        
                     
                           c)
                        
                        
                           akiket vagy amelyeket Moammer Kadhafi korábbi líbiai rezsimjének elnyomó politikájában részt vevőkként vagy más módon azzal a rezsimmel korábban kapcsolatban állókként azonosítottak, és akik vagy amelyek továbbra is veszélyt jelentenek Líbia békéjére, stabilitására vagy biztonságára, illetve az ország politikai átmenetének sikeres megvalósulására nézve;
                        
                     
                           d)
                        
                        
                           akik vagy amelyek Líbia békéjét, stabilitását vagy biztonságát veszélyeztető tevékenységekben vesznek részt vagy ilyen tevékenységeket támogatnak, illetve akadályozzák vagy aláássák az ország politikai átmenetének sikeres megvalósulását, többek között az alábbiak révén:
                           
                                       i.
                                    
                                    
                                       Líbiában az alkalmazandó nemzetközi emberi jogi normákat vagy a nemzetközi humanitárius jogot sértő tevékenységek vagy emberi jogi visszaélésnek minősülő tevékenységek tervezése, irányítása vagy elkövetése Líbiában;
                                    
                                 
                                       ii.
                                    
                                    
                                       a líbiai repülőterek, vasúti vagy buszpályaudvarok vagy tengeri kikötők elleni, vagy Líbia állami intézményei vagy infrastruktúrája elleni, vagy a Líbia területén lévő külképviseletek elleni támadások;
                                    
                                 
                                       iii.
                                    
                                    
                                       támogatás nyújtása fegyveres csoportok vagy bűnszövetkezetek számára a nyersolaj vagy bármely más természeti erőforrás Líbiában való jogellenes kiaknázása révén;
                                    
                                 
                                       iv.
                                    
                                    
                                       líbiai állami pénzügyi intézményei és a líbiai nemzeti olajvállalat fenyegetése vagy a velük szemben alkalmazott nyomásgyakorlás, valamint olyan cselekményekben való részvétel, amelyek a líbiai állami pénzeszközök eltulajdonításához vezethetnek vagy azt eredményezhetik;
                                    
                                 
                                       v.
                                    
                                    
                                       az 1970 (2011) sz. ENSZ BT-határozatban és e rendelet 1. cikkében elrendelt, Líbiával szembeni fegyverembargó megsértése, és a vonatkozó rendelkezések kijátszásához való segítségnyújtás; vagy
                                    
                                 
                                       vi.
                                    
                                    
                                       személyek, szervezetek vagy szervek, akik vagy amelyek a fenti személyek, szervezetek vagy szervek egyikének érdekében, nevében vagy utasítása szerint járnak el, vagy amely szervezet vagy szerv a fentiek vagy a II., illetve a III. mellékletben felsorolt személyek, szervezetek vagy szervek tulajdonában vagy ellenőrzése alatt áll; vagy
                                    
                                 
                     
                           e)
                        
                        
                           akiknek vagy amelyeknek a Moammer Kadhafi korábbi rezsime alatt eltulajdonított olyan líbiai állami pénzeszközök vannak a tulajdonában vagy ellenőrzése alatt, amelyek felhasználhatók Líbia békéjének, stabilitásának vagy biztonságának veszélyeztetésére, valamint a líbiai politikai átmenet sikeres megvalósulásának az akadályozására vagy aláásására.
                        
                     (3)   A II. és a III. melléklet tartalmazza az érintett személyek, szervezetek és szervek jegyzékbe vételének okait; a II. melléklet vonatkozásában ezen okokat a Biztonsági Tanács vagy a szankcióbizottság közli.
               (4)   A II. és a III. melléklet tartalmazza – amennyiben azok rendelkezésre állnak –az érintett természetes és jogi személyek, szervezetek és szervek azonosításához szükséges adatokat; a II. melléklet vonatkozásában ezeket az adatokat a Biztonsági Tanács vagy a szankcióbizottság közli. Természetes személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító igazolvány száma, a nem, a cím (amennyiben ismert), valamint a beosztás vagy a foglalkozás. Jogi személyek, szervezetek és szervek esetében ilyen adat lehet a név, a bejegyzés helye és ideje, a nyilvántartási szám és a székhely. A II. melléklet tartalmazza továbbá a Biztonsági Tanács vagy a szankcióbizottság általi jegyzékbe vétel időpontját.
               (5)   A VI. melléklet tartalmazza az e rendelet 5. cikkének (4) bekezdésében említett személyek, szervezetek és szervek jegyzékbe vételének okait, amelyeket a Biztonsági Tanács vagy a szankcióbizottság közöl.”
            
         
               3.
            
            
               A 16. cikk (1) bekezdésében az „a II. mellékletbe” szöveg helyébe az „a II. vagy a VI. mellékletbe” szöveg lép.
            
         2. cikk
   A 204/2011/EU rendelet VI. mellékletként e rendelet mellékletével egészül ki.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 26-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  HL L 58., 2011.3.3., 53. o.
   
   
      (2)  A Tanács 204/2011/EU rendelete (2011. március 2.) a líbiai helyzetre tekintettel korlátozó intézkedések meghozataláról (HL L 58., 2011.3.3., 1. o.).
   
      (3)  A Tanács (KKBP) 2015/818 határozata (2015. május 26.) a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról (Lásd e Hivatalos Lap 13. oldalát.).
   
      MELLÉKLET
      
         
            „VI. MELLÉKLET
            
               Az 5. cikk (4) mellékletében említett jogi személyek, szervezetek és szervek jegyzéke
            
            
                     
                        1.
                     
                     
                        
                           Név: Libyan Investment Authority [Líbiai Befektetési Hatóság]
                        
                           A következő néven is ismert: Libyan Foreign Investment Company (LFIC) [Líbiai Külföldi Befektetési Társaság] Korábbi nevén: n/a. Címe:1 Fateh Tower Office, No 99 22nd Floor, Borgaida Street, Tripoli, 1103, LíbiaA jegyzékbe vétel időpontja:2011. március 17.Egyéb információ: A jegyzékbe vételre a 2009. sz. határozat 15. pontja szerint szeptember 16-án módosított 1973. sz. határozat 17. pontja alapján került sor.
                        
                           További információ:
                        
                        Moammer Kadhafi és családja ellenőrzése alatt áll, és a rezsim potenciális pénzeszköz-forrása.
                     
                  
                     
                        2.
                     
                     
                        
                           Név: Libyan Africa Investment Portfolio [Líbiai Afrikai Befektetési Társaság]
                        
                           A következő néven is ismert: n/a. Korábbi nevén: n/a. Címe:Jamahiriya Street, LAP Building, PO Box 91330, Tripoli, LíbiaA jegyzékbe vétel időpontja:2011. március 17.Egyéb információk: A jegyzékbe vételre a 2009. sz. határozat 15. pontja szerint szeptember 16-án módosított 1973. sz. határozat 17. pontja alapján került sor.
                        
                           További információ:
                        
                        Moammer Kadhafi és családja ellenőrzése alatt áll, és a rezsim potenciális pénzeszköz-forrása.”